**პრესრელიზი**

წყლის მიწოდება 35 მ სიმაღლეზე ძრავის გარეშე!

**2015 წლის 18 სექტემბერს 14:00** *მშვიდობის, დემოკრატიისა და განვითარების კავკასიური ინსტიტუტი (CIPDD)* სოფელ ოლავერდში (ახალქალაქის მუნიციპალიტეტი) აწყობს სასმელი წყლის მიწოდების *ინოვაციური* მეთოდის პრეზენტაციას

სოფელ ოლავერდში სასმელი წყლის მიწოდების ინოვაციური მეთოდი დაინერგა. კავკასიური ინსტიტუტის და სასოფლო თემის ერთობლივი ინიციატივით შესაძლებელი გახდა მრავალწლიანი პრობლემის მოგვარება. სოფლის მოსახლეობას სასმელი წყალი **წყალსაქაჩი ტუმბოს - "ირეკსონის"** საშუალებით მიეწოდება 35 მეტრის სიმაღლეზე; მილების სიგრძე ჯამურად 400 მეტრია. ტუმბო **ელექტროენერგიის და საერთოდ ყოველგვარი ენერგომატარებლის გარეშე მუშაობს.** მომხმარებელს შეუძლია არეგულიროს სიმძლავრე და დღე-ღამეში 120-დან 180 ტონამდე წყალი გადაქაჩოს.

დანადგარი ჰიდროტექნიკოსმა სოსო ნარჩემაშვილმა შექმნა "ჰიდროტარანის" ტიპის წყალსაქაჩის მოდელის საფუძველზე.

|  |
| --- |
| **პროექტის შესახებ** არასამთავრობო ორგანიზაცია - **მშვიდობის, დემოკრატიისა და განვითარების კავკასიური ინსტიტუტი** 2014 წლიდან ახორციელებს გერმანული Brot für die Welt/Bread for the World-ის მიერ დაფინანსებულ პროექტს: “ადგილობრივი ინიციატივები ადგილობრივი განვითარებისთვის”. პროექტი თბილისს და ოთხ რეგიონს (ქვემო ქართლი, აჭარა, სამცხე-ჯავახეთი, შიდა ქართლი) მოიცავს. პროექტის მიზანია ხელი შეუწყოს ***აღნიშნული რეგიონების განვითარებას;***  დაეხმაროს მოსახლეობას სიღარიბის დაძლევაში, სათემო მობილიზაციაში და გამოვლენილი პრობლემების გადასაჭრელი კონკრეტული ღონისძიებების გატარებაში.  |

დამატებითი ინფორმაციისთვის დაუკავშირდით თიკო ტყეშელაშვილს 5 93 36 28 38.
მანანა სვიმონიშვილს 5774256 86